Document ID: 31988R3181

*****
ΚΑΝΟΝΙΣΜΟΣ (ΕΟΚ) αριθ. 3181/88 ΤΗΣ ΕΠΙΤΡΟΠΗΣ
της 17ης Οκτωβρίου 1988
που τροποποιεί τον κανονισμό (ΕΟΚ) αριθ. 1481/86 περί του καθορισμού των τιμών των νωπών ή διατηρημένων δι' απλής ψύξεως ολόκληρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολόκληρων σφαγίων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1115/88 (2), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 1481/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 507/88 (4), προβλέπει ότι η τιμή που διαπιστώθηκε στην ή στις αντιπροσωπευτικές αγορές κάθε κράτους μέλους καθορίζεται με τη χρησιμοποίηση σταθμιστικών συντελεστών που αντιπροσωπεύουν τη σημασία κάθε κατηγορίας στην εισφορά σε κάθε αγορά·
ότι στην Ομοσπονδιακή Δημοκρατία της Γερμανίας οι περιοχές και οι συντελεστές που καθορίστηκαν πρέπει να αλλάξουν για να ληφθεί υπόψη η τάση των ποσοτήτων που φθάνουν στην αγορά αυτή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ του κανονισμού (ΕΟΚ) αριθ. 1481/86 το σημείο Γ αντικαθίσταται από το σημείο Γ του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1988.

Labels: 2
17